Imtella' Settembru 10, 2021 - Aġġornata 10 Ta' Settembru, 2021 12:34pm L-awtoritajiet tas-saħħa ħabbru li fl-aħħar 24 siegħa nstabu 38 każ ġdid ta' Covid-19. Tħabbar ukoll li fiequ 43, biex b'hekk in-numru ta' każi attivi tal-Covid issa huwa ta' 745. Fl-Isptar Mater Dei hemm 28 persuna li qed jingħataw il-kura minħabba l-virus, li 2 minnhom jinsabu fit-Taqsima tal-Kura Intensiva (ITU). In-numru tal-vittmi baqa' 446, wara li ma kienx hemm iktar imwiet ta' persuni pożittivi għall-virus. Sal-bieraħ kienu ngħataw 803,975 doża tat-tilqima, li 1,796 kienu boosters.